TMI ไตรมาส 2 ขาดทุนลดลงเกือบ 40% เหลือ 6.33 ลบ. หลังรายได้โต-ต้นทุนลด
TMI ไตรมาส 2 ขาดทุนลดลงเกือบ 40% เหลือ 6.33 ลบ. หลังรายได้โต-ต้นทุนลด
TMI ไตรมาส 2 ขาดทุนลดลงเกือบ 40% เหลือ 6.33 ลบ. หลังรายได้โต-ต้นทุนลด
13 ส.ค. 2562

บริษัท ธีระมงคล อุตสาหกรรม จำกัด (มหาชน) หรือ TMI รายงานผลการดำเนินงานไตรมาส 2/62 สิ้นสุดวันที่ 30 มิ.ย.62 ดังนี้

โดยผลการดำเนินงานในไตรมาสดังกล่าวขาดทุนลดลงเนื่องจาก บริษัทมีรายได้จากการขายเท่ากับ 89.65 ล้านบาท หรือเพิ่มขึ้นร้อยละ 4.51 เมื่อเปรียบเทียบกับไตรมาสเดียวกันของปีที่แล้วซึ่งเท่ากับ 85.78 ล้านบาท ยอดขายที่เพิ่มขึ้นเนื่องจากมีรายได้จากการขายไฟฟ้า 11.58 ล้านบาท จากผลการดําเนินงานโรงไฟฟ้าของบริษัทย่อย
สําหรับต้นทุนขาย ในไตรมาสที่ 2 ปี 2562 เท่ากับ 60.77 ล้านบาท หรือลดลงร้อยละ 2.12 เมื่อเปรียบเทียบกับไตรมาสเดียวกันของปีที่แล้วซึ่งเท่ากับ 62.08 ล้านบาท โดยลดลงเนื่องจากการปรับลดค่าล่วงเวลา
สําหรับค่าใช้จ่ายในการขายในไตรมาสที่ 2 ปี 2562 เท่ากับ 14.57 ล้านบาท หรือลดลงร้อยละ 5.16 เมื่อเปรียบเทียบกับไตรมาสเดียวกันของปีที่แล้วซึ่งเท่ากับ 15.36 ล้านบาท ซึ่งเป็นค่าใช้จ่ายในการขายที่ลดลง โดยที่ผลมาจากการปรับลดค่าส่งเสริมการขาย รวมถึงการปรับลดค่าล่วงเวลาของฝ่ายขาย และค่าใช้จ่ายพนักงานขายลดลง